
1. ASJAOLUD JA MENETLUSE KÄIK
02.10.2019 laekus ehitisregistri keskkonda läbivaatamiseks ehitisregistri koodiga 120800591, Tasane tn 25 püstitatud aiamajale, saunale, ehitisregistri kood 121307083 ning paadi garaažile, ehitisregistri kood 121307098,  kasutusloa taotlus nr. 1911371/20142-1. Taotlusele on lisatud ehitiste audit, töö „Hoonete auditi aruanne A95_TJ_Tasane-25-audit-v04.“, audiitor FIE Olga Medvedjeva.
02.10.2019  on ehitisregistri  keskkonnas, koduleht www.ehr.ee, genereeritud kasutusloa eelnõu nr  1912371/15819,  menetlus nr 187712 ning eelnõu on suunatud kooskõlastamiseks Päästeametile, arhitektuuri ja planeerimise osakonnale ning geodeesia ja maakorralduse osakonnale.
Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis  on avastatud puudused ning kasutusloa taotlus on ehitisregistri elektroonilise keskkonna kaudu mitu korda puuduste kõrvaldamiseks tagastatud.
30.06.2020 laekus ehitisregistri elektroonilisse keskkonda kõrvaldatud puudustega kasutusloa taotlus nr. 1911371/20142-5 ning on genereeritud uus kasutusloa eelnõu nr.1912371/15819-5.
02.07.2020 kooskõlastasid ehitisregistri elektroonilises keskkonnas kasutusloa taotluse kõik kaasatud isikud.
Päästeameti Ida päästekeskus kooskõlastas tingimisi märkusega: „Hoone vastab I kasutusviisiga ehitisele esitatavatele olulistele tuleohutusnõuetele, kuid puudub väline tulekustutusvesi.“
Ehitusseadustiku § 11 lg 2 punkti 2 kohaselt hõlmavad ehitisele esitatavad nõuded asjakohasel juhul tuleohutust. 30.03.2017 siseministri määruse nr 17  „Ehitisele esitatavad tuleohutusnõuded ja nõuded tuletõrje veevarustusele“ § 54 lg 1 kohaselt peab igal ehitisel olema tulekahju kustutamiseks vajalik tuletõrje veevarustus, mis rajatakse tuleohutuse seaduse ja käesoleva määruse kohaselt. Tuletõrje veevajadus määratakse kindlaks olenevalt hoonestusest või ehitise kasutamisest. Ning sama paragrahvi lg 2 kohaselt tuletõrje veevarustus projekteeritakse ja ehitatakse nii, et tulekahju korral on tagatud kustutusvee kättesaadavus, on arvestatud vahemaaga ehitise ja hüdrandi ning ehitise ja muu veevõtukoha vahel, on arvesse võetud vajaminevat vooluhulka ja kustutusaega. Nimetatud parameetrid on sätestatud tehnilises normis, sealhulgas asjakohases standardis.
AÜ Vesiliilia on asutatud eelmise sajandi 80-ndate aastate alguses. Aastate jooksul  on AÜ Vesiliilia  territooriumil ehitatud ja kasutatud nii aiamaju, kui ka teisi majandusehitisi. Tuletõrje veevõtukoha aastaringse kasutamise probleemi lahendamine vastavalt nõudmistele ei ole Tasane tn 25 kinnistu omaniku kohustus, kuid nõuetekohase välise tulekustutusvee võtukoha puudumine tekitab kaudset ohtu AÜ Vesiliilia abihoonele ning muudele AÜ Vesiliilia koosseisu kuuluvatele hoonetele ja rajatistele.
Vastavalt Narva Linnavalitsuse 30.12.1999 korraldusele nr 3369-k „AÜ Vesiliilia piiride ja pindala kinnitamine“ sh ka Tasane tänava kinnistud kuuluvad AÜ Vesiliilia üldpindala koosseisu. Kehtivatele nõuetele vastav aastaringne veevõtu võimalus tule kustutamiseks AÜ-s  Vesiliilia puudub. 27.04.2010 teatas AÜ Vesiliilia aiandusühistu esimees järelevalve osakonnale kirjalikult (kiri nr 1-12/756), et aiandusühistu territooriumil välise tulekustutusvee võtukohtad on, kuid nad on ehitatud ehitusprojektita, kohaliku omavalitsuse ehitusloata ning hooldustöid tulekustutuvee võtukohtade üle ei teostata. 
[bookmark: _GoBack]10.09.2018 saatis järelevalve osakond aiandusühistule Vesiliilia märgukirja nr 1-13.2/3713, milles juhtis tähelepanu tuleohutusseaduses sätestatud nõuetele, sh ka välisele tulekustutusvee võtukohale ning teatas, et Narva Linnavolikogu võttis vastu aiandusühistutele rahalise toetuse väljamaksmise korra. Korra kohaselt välise tulekustutusvee võtukoha ehitamine kuulub rahalise toetuse nimekirja.
Tänase päeva seisuga puuduvad Narva Linnavalitsuses AÜ Vesiliilia territooriumil välise tulekustutusvee võtukoha väljaehitamise kohta andmed.
18.12.2020 Päästeamet täiendavalt kirjalikult selgitas ehitisregistris „tingimisi“ kooskõlastust: „Kasutusloa kooskõlastamisest ei keelduta kui üksikelamu või selle juurde kuuluva abihoonel ainsaks puuduseks on välise tulekustutusvee puudumine. Kasutusloa taotlus kooskõlastatakse märkusega haldusaktile ning sõnastus on järgmine: „Ehitusloa ehitusprojektis kirjeldatud tuletõrje veevõtukoht puudub“. 
Tuletõrje veevõtukoha rajamine asustusüksuse turvalisuse tagamiseks ei ole aiandusühistute piirkondades suvila ja aiamaja või üksikelamu omaniku ainukohustus. Sellest tingituna Päästeamet väljastab hoone kasutusloa kooskõlastamise märkusega, kus kirjeldab ehitusprojektis esitatud veevõtukoha puudumist.“ (Narva linnavalitsuse dok.register nr 12392)
Seega, ehitusseadustiku § 55 kohaselt  puuduvad Tasane tn 25 kinnistule püstitatud abihoonele kasutusloa andmisest keeldumise põhjused, et väline tulekustutusvee võtukoht asub Vesiroosi tn 29 aiamajast tagatud kustutusvee kättesaadavuse kaugusel.

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt annab kasutusloa kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt on järelevalve osakonna põhiülesandeks ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

3. OTSUS
Väljastada Tasane tn 25 püstitatud aiamajale, saunale ning paadigaraažile kasutusluba märkusega “puudub väline tulekustutuse veevõtukoht“
4. RAKENDUSSÄTTED
4.1.	Korraldus jõustub seadusega sätestatud korras. 
4.2.	 Narva Linnavalitsuse Arhitektuuri- ja Linnaplaneerimise Ametil teha AÜ Vesiliilia juhatusele teatavaks, et aiandusühistu territooriumil peab olema korraldatud väline tulekustutusvee võtukoht.
4.3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

